సైనా నెహ్వాల్

సైనా నెహ్వాల్ (జ. 17 మార్చి, 1990) భారత బాడ్మింటన్ క్రీడాకారిణి. ఒలింపిక్ క్రీడలలో క్వార్టర్ ఫైనల్ చేరడమే కాకుండా ప్రపంచ జూనియర్ బ్యాడ్మింటన్ చాంపియన్ సాధించిన తొలి మహిళ. ప్రస్తుతం భారత మాజీ బ్యాడ్మింటన్ ఆటగాడు పుల్లెల గోపీచంద్ ఆమెకు శిక్షకుడిగా ఉన్నాడు. జూన్ 20, 2010న సింగపూర్‌లో జరిగిన సింగపూర్ ఓపెన్ బ్యాడ్మింటన్ సూపర్ సీరీస్ టైటిల్‌ను నెగ్గి రెండు సూపర్ సీరీస్ టైటిళ్ళు సాధించిన తొలి భారతీయ క్రీడాకారిణి.ఈనాడు దినపత్రిక, తేది 21-06-2010 ఆమె చివరగా 2023లో సింగపూర్ ఓపెన్ లో ఆడింది.  2026లో మోకాళ్ళ సమస్య కారణంగా తన ఆటకు వీడ్కోలు పలికింది. 

 ప్రారంభ జీవితం 
సైనా నెహ్వాల్ హర్యానాలోని హిస్సార్ లో మార్చి 17, 1990న జన్మించింది. తల్లిదండ్రులిద్దరూ హర్యానా బ్యాడ్మింటన్ చాంపియన్‌షిప్ సాధించినవారే. సైనా నెహ్వాల్ జీవిత చరిత్ర ఆధారంగా తీసిన బయోపిక్ మూవీ 'సైనా' మార్చి 26, 2021 న విడుదల అయింది.

 క్రీడా జీవితం 
2006
2006లో ఫిలిప్పీన్స్ ఓపెన్ బ్యాడ్మింటన్‌ను గెలిచి 4-స్టార్ ఓపెన్‌ను గెలిచిన తొలి భారతీయురాలిగా రికార్డు సృష్టించుటతో సైనా ప్రపంచం దృష్టిని ఆకర్షించింది. ఆ టోర్నమెంటులో 86వ సీడ్‌గా ప్రవేశించిన ఆమె పలు టాప్‌సీడ్‌లను ఓడించి చివరకు విజేతగా నిల్చింది. అదే సంవత్సరం BWF ప్రపంచ చాంపియన్‌లో రన్నరప్‌గా నిల్చింది. 
2007
ఇండియా నేషనల్ బ్యాడ్మింటన్ చాంపియన్‌షిప్‌లో విజయం సాధించి, జాతీయ క్రీడలలో బ్యాడ్మింతన్ స్వర్ణాన్ని గెలుచుకుంది. 
2008
2008లో ప్రపంచ జూనియర్ బ్యాడ్మింటన్ చాంపియన్‌ను సాధించి ఈ ఘనత సాధించిన తొలి భారతీయురాలిగా రికార్డు సృష్టించింది. చైనా మాస్టర్ సూపర్ సీరీస్‌లో సెమీస్ వెళ్ళగలిగింది. ఇండియన్ నేషనల్ బ్యాడ్మింటన్‌ చాంపియన్‌షి్‌లో విజేతగా నిలిచి, అదే సంవత్సరం కామన్వెల్త్ యూత్ గేమ్స్‌లో స్వర్ణపతకం సాధించినది. ప్రపంచ జూనియర్ చాంపియన్‌షిప్‌లో కూడా టైటిల్ సాధించింది. 
2009
ఇండోనేషియా ఓపెన్‌లో టైటిల్ సాధించి, BWF ప్రపంచ చాంపియన్‌షిప్‌లో క్వార్టర్ ఫైనల్ వరకు వెళ్ళగలగింది.
2010
ఆల్‌ఇంగ్లాండు సూపర్ సీరీస్ సెమీస్ వరకు వెళ్ళింది. ఆసియా చాంపియన్‌షిప్‌లో కాంస్యపతకం పొందినది. ఇండియా ఓపెన్, ఇండోనేష్యా ఓపెన్ గ్రాండ్‌ప్రిక్స్‌లలో టైటిళ్ళను సాధించింది
2014
 ఆసియా క్రీడలలో కాంస్యం 
2015
 ప్రపంచ ఛాంపియన్ షిప్ అల్ ఇంగ్లాండ్ టోర్నీ లో రన్నరప్ గా నిలిచింది.  ప్రపంచ ర్యాంకింగ్స్ లో మొదటి స్థానం పొందింది 
2017
 ప్రపంచ ఛాంపియన్ షిప్ లో కాంస్యం లభించింది. 
2018
 ఆసియా క్రీడలలో కాంస్యం సాధించింది.   
ఒలింపిక్ క్రీడలు 
 2008 ఒలింపిక్ క్రీడలలో సైనా నెహ్వాల్ క్వార్టర్ ఫైనల్ చేరుకొని ఇందులోనూ ఈ ఘనత సాధించిన తొలి భారతీయ బ్యాడ్మింటన్ క్రీడాకారిణిగా అవతరించింది.
 2012 లండన్ ఒలింపిక్స్ కాంస్యం గెలిచి ఈ ఘనత సాధించిన తొలి షట్లర్ సైనా.

 సాధించిన విజయాలు 
పోటీసంవత్సరంఫలితం చెకొస్లోవేకియా జూనియర్ ఓపెన్   2003(13years)  2004 కామన్వెల్త్ యూత్ క్రీడలు 2004(14years)  ఏషియన్ శాటిలైట్ బ్యాడ్మింటన్ టోర్నమెంట్  2005(15years)  ప్రపంచ జూనియర్ బ్యాడ్మింతన్ చాంపియన్‌షిప్ 2006(16years)  2006 కామన్వెల్త్ క్రీడలు 2006(16years)  ఫిలిప్పీన్స్ ఓపెన్ బ్యాడ్మింటన్  2006(16years) ఏషియన్ శాటిలైట్ బ్యాడ్మింటన్ టోర్నమెంట్  2006(16years)  జాతీయ బ్యాడ్మింటన్ చాంపియన్‌షిప్ 2007(17years)  జాతీయ క్రీడలు 2007(17years)  చైనీస్ తైపీ ఓపెన్ బ్యాడ్మింటన్ 2008(18years)  జాతీయ బ్యాడ్మింటన్ చాంపియన్‌షిప్  2008(18years)  2008 కామన్వెల్త్ యూత్ క్రీడలు 2008(18years)  ప్రపంచ జూనియర్ బ్యాడ్మింటన్ చాంపియన్‌షిప్  2008(18years) ప్రపంచ జూనియర్ బ్యాడ్మింతన్ చాంపియన్‌షిప్ 2008(18years)  ఇండోనేషియా ఓపెన్ 2009(19years)  ఆసియా చాంపియన్‌షిప్ బ్యాడ్మింటన్ 2010(20years)  ఇండియా ఓపెన్ హ్రాండ్‌ప్రిక్స్ 2010(20years)  సింగపూర్ ఓపెన్ సూపర్ సీరీస్ 2010(20years)  2010 కామన్వెల్త్ క్రీడలు 2010(20years) 
 వీచదవండి 
 భారతీయ క్రీడాకారులు

 మూలాలు 

వర్గం:1990 జననాలు
వర్గం:భారతీయ క్రీడాకారులు
వర్గం:భారత బ్యాడ్మింటన్ క్రీడాకారులు
వర్గం:భారతీయ ఒలింపిక్ క్రీడాకారిణులు
వర్గం:ఒలింపిక్ క్రీడలలో పతకం సాధించిన భారత క్రీడాకారిణులు
వర్గం:తెలంగాణ క్రీడాకారులు
వర్గం:ఒలింపిక్ క్రీడాకారులు
వర్గం:ఒలింపిక్ పతక విజేతలు
వర్గం:2012 వేసవి ఒలింపిక్స్ బ్యాడ్మింటన్ క్రీడాకారులు
వర్గం:క్రీడారంగంలో పద్మభూషణ పురస్కార గ్రహీతలు